**Adatkezelési tájékoztató**

- társadalmi egyeztetéssel kapcsolatban -

Az Önkormányzat működésének és gazdálkodásának átláthatóságáról szóló rendeletről, illetve az Etikai Kódexről való társadalmi egyeztetés érdekében Budapest Főváros XV. Kerület Önkormányzata és Polgármesteri Hivatala (továbbiakban: Hivatal) 2022 novemberében nyilvánosan közzéteszi az említett dokumentumok tervezetét és a konzultációs beadványok fogadására külön e-mail címet hoz létre.

A Hivatal az Európai Parlament és a Tanács (EU) 2016/679. számú, a természetes személyeknek a személyes adatok kezelése tekintetében történő védelméről és az ilyen adatok szabad áramlásáról szóló rendelete (Általános Adatvédelmi Rendelet, a továbbiakban: GDPR) előírásai szerint ezúton tájékoztatást nyújt a fenti adatkezeléssel kapcsolatos minden tényről:

1. **A Hivatal, mint adatkezelő pontos megnevezése, elérhetőségei:**

Név:Budapest Főváros XV. Kerület Önkormányzata és Polgármesteri Hivatal (továbbiakban: Hivatal)

Cím: 1153 Budapest, Bocskai utca 1-3.,

Honlap: www.bpxv.hu,

E-mail cím: info@bpxv.hu

Telefonszám: +36 1 305 3100,

Törzskönyvi azonosító szám: 515003

1. **A Hivatal adatvédelmi tisztviselőjének elérhetőségei:**

adatvedelmi.tisztviselo@bpxv.hu

1. **A kezelt adatok köre, érintettek:**

A Hivatal az alábbi személyes adatokat kezeli: érintett e-mail címe, továbbá az érintettek által esetlegesen megadott további személyes adatok

Érintettek: a konzultációs beadványt benyújtó természetes személyek

1. **Az adatkezelés célja, jellege:**

A Hivatal a személyes adatokat a konzultációs beadványok fogadása és feldolgozása érdekében kezeli.

Felhívjuk az érintettek figyelmét, hogy a konzultációs beadvány benyújtásához nem szükséges megadni személyes adatokat. A Hivatal kizárólag abban az esetben kezel személyes adatot, ha az e-mail cím alapján azonosítható egy meghatározott természetes személy, vagy az érintett önkéntesen személyes adatokat szolgáltat beadványában.

Felhívjuk az érintettek figyelmét, hogy a konzultációs beadvány tartalma nyilvános, így az abban szereplő információ bárki számára megismerhető.

1. **Az adatkezelés jogalapja:**

*A GDPR 6. cikk (1) bekezdés e) pont szerinti közérdekű, vagy az adatkezelőre ruházott közhatalmi jogosítvány gyakorlása keretében végzett feladat végrehajtása*. A közérdekű feladat a fentiekben hivatkozott dokumentumokról való társadalmi egyeztetés lebonyolítása.

1. **Az adatkezelés címzettjei:**

A konzultációs beadványokhoz a Hivatal illetékes munkatársai mellett az átláthatósági biztos, mint önálló adatkezelő rendelkezik hozzáféréssel.

1. **A személyes adatok tárolásának időtartama:**

A konzultációs beadványokat a Hivatal a társadalmi egyeztetés befejezését követően megsemmisíti, kivéve, ha az adott konzultációs beadvány alapján a fentiekben hivatkozott dokumentumok módosítása szükséges. Ebben az esetben a konzultációs beadványt a Hivatal a módosítások elvégzéséig kezeli.

1. **Adatbiztonság**

Az adatkezelő az adatbiztonsági követelményeket a rá irányadó, az állami és önkormányzati szervek elektronikus információbiztonságáról szóló 2013. évi I. törvényben meghatározott technológia biztonsági, valamint a biztonságos információs eszközökre, termékekre, továbbá a biztonsági osztályba és biztonsági szintbe sorolásra vonatkozó követelményekről szóló 41/2015. (VII.15.) BM rendelet előírásai alapján valósítja meg.

Az adatkezelő minden elvárható szükséges intézkedést megtesz az adatok biztonsága érdekében, gondoskodik azok megfelelő szintű védelméről, a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés megakadályozásáról. Az adatkezelő a személyes adatok kezeléséhez olyan informatikai eszközöket választ ki és olyan szervezési intézkedéseket tesz, amelyek garantálják, hogy a kezelt adat csak az arra feljogosítottak számára legyen hozzáférhető, az adat hitelessége biztosított, változatlansága igazolható, jogosulatlan hozzáférés ellen védett legyen.

1. **Automatizált döntéshozatal:**

Az adatkezelései tevékenységek során automatikus döntéshozatal, illetve profilalkotás nem történik.

1. **Az adatkezeléssel kapcsolatos érintetti jogok:**

A Hivatal tájékoztatja, hogy a GDPR alapján Ön, személyazonosságának igazolását követően az alábbi jogérvényesítési lehetőségekkel élhet:

- *kérheti tájékoztatását személyes adatai kezeléséről (hozzáféréshez való jog):* az adatkezelő fent megadott elérhetőségein keresztül a Hivataltól tájékoztatást kérhet arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy megismerje azt, hogy

- a Hivatal milyen személyes adatait,

- milyen jogalapon,

- milyen adatkezelési cél miatt,

- mennyi ideig kezeli; továbbá, hogy

- a Hivatal kinek, mikor, milyen jogszabály alapján, mely személyes adataihoz biztosított hozzáférést vagy kinek továbbította a személyes adatait;

- milyen forrásból származnak a személyes adatai;

- a Hivatal alkalmaz-e automatizált döntéshozatalt, valamint annak logikáját, ideértve a profilalkotást is.

A Hivatal az adatkezelés tárgyát képező személyes adatok másolatát az érintett erre irányuló kérésére első alkalommal díjmentesen bocsátja a rendelkezésére, ezt követően adminisztratív költségen alapuló, észszerű díjat számíthat fel.

Az adatbiztonsági követelmények teljesülése és az érintett jogainak védelme érdekében a Hivatal köteles meggyőződni az érintett és a hozzáférési jogával élni kívánó személy személyazonosságának egyezéséről, ennek érdekében a tájékoztatás, az adatokba történő betekintés, illetve azokról másolat kiadása is az érintett személyének azonosításához kötött. Az azonosításhoz szükséges adatokat a Hivatal nem tárolja.

- *kérheti személyes adatainak helyesbítését:* az adatkezelő által fent megadott elérhetőségein keresztül kérheti, hogy a Hivatal módosítsa az Önre vonatkozó pontatlan személyes adatokat. Amennyiben hitelt érdemlően igazolni tudja a helyesbített adat pontosságát, a Hivatal indokolatlan késedelem nélkül, de legfeljebb 30 napon belül teljesíti, és erről az Ön által megadott elérhetőségen értesítési;

- *kérheti személyes adatai törlését*: ha azok kezelése véleménye szerint jogellenes vagy az azokkal elérendő célból a Hivatalnak már nincs rá szüksége. A tájékoztatóban ismertetett adatkezelés kapcsán Ön csak akkor élhet a törléshez való jogával, ha a Hivatalra ruházott közhatalmi jogosítványok gyakorlása keretében végzett, vagy a Hivatal közérdekű feladatainak végrehajtásához az adat nem szükséges.

- *tiltakozhat az adatkezelés ellen*: ebben az esetben a Hivatal a személyes adatokat nem kezelheti tovább, kivéve, ha bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az Ön érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

- *kérheti személyes adatai kezelésének korlátozását* (zároláshoz való jog): az adatkezelő által fent megadott elérhetőségein keresztül kérheti, hogy a Hivatal az Ön személyes adatainak kezelését korlátozza (az adatkezelés korlátozott jellegének egyértelmű jelölésével és egyéb adatoktól elkülönített kezelés biztosításával) amennyiben:

- vitatja a személyes adatai pontosságát (ebben az esetben a Hivatal arra az időtartamra korlátozza az adatkezelést, amíg az ellenőrzi a személyes adatok pontosságát),

- az adatkezelés jogellenes, és Ön ellenzi az adatok törlését, és ehelyett kéri azok felhasználásának korlátozását,

- az adatkezelőnek már nincs szüksége a személyes adatokra adatkezelés céljából, de Ön igényli azokat jogi igények előterjesztéséhez, érvényesítéséhez vagy védelméhez,

- Ön tiltakozott az adatkezelés ellen (ez esetben a korlátozás arra az időtartamra vonatkozik, amíg megállapításra kerül, hogy az adatkezelő jogos indokai elsőbbséget élveznek-e az Ön jogos indokaival szemben).

Amennyiben nem intézkedünk a kérelmére, vagy az intézkedésünket nem fogadja el, úgy jogorvoslattal élhet Hivatalunk ellen. Adatkezelési eljárásunkkal kapcsolatos panasszal a Nemzeti Adatvédelmi és Információszabadság Hatósághoz vagy jogsértés esetén a Fővárosi Törvényszékhez vagy választása szerint lakóhelye vagy tartózkodási helye szerinti törvényszékhez fordulhat.

A Hatóság elérhetőségei:

Név: Nemzeti Adatvédelmi és Információszabadság Hatóság

Székhely: 1055 Budapest, Falk Miksa u. 9-11.

Levelezési cím: 1363 Budapest, Pf.: 9.

Telefon: +36 1 391 1400

E-mail: ugyfelszolgalat@naih.hu

Honlap: <http://www.naih.hu>

2022.11.03.

Budapest Főváros XV. Kerület Önkormányzata és Polgármesteri Hivatal

Adatkezelő